

**Mae’r ddogfen hon ar gael yn Saesneg hefyd.**

**Eich gwahoddiad i ymuno ag Wythnos Addysg Oedolion 18 – 24 Medi, gyda’r hyrwyddo’n digwydd trwy gydol y mis.**

**Mae Wythnos Addysg Oedolion yn chwarae rhan bwysig wrth hyrwyddo cyfleoedd i unigolion, teuluoedd a chymunedau ddysgu sgiliau newydd, cynnal eu hiechyd a’u llesiant, cychwyn diddordebau newydd neu chwilio am gyfleoedd newydd i ail hyfforddi a dechrau o’r newydd.**

**Rydym am i Wythnos Addysg Oedolion wneud gwahaniaeth i fywydau pobl a bod yn gatalydd i lawer gymryd cam yn ôl i ddysgu, cael gwybod rhagor am gyfleoedd sydd ar gael iddyn nhw, chwilio am gyngor ac arweiniad, a chael eu hysbrydoli i uwchsgilio. Rydym am weld gwell cyfeirio a chyfleoedd fydd yn ysbrydoli pobl i wella eu hyder a’u llesiant, ffynnu yn eu gyrfaoedd, a datblygu cariad at ddysgu gydol oes.**

Mae Jeremy Miles, y Gweinidog Addysg a’r Gymraeg wedi nodi ymrwymiadau cadarn tuag at greu Cymru sy’n genedl “yr ail gyfle”.

“Pan fydd hi’n fater o addysg, ni ddylai ein bywydau ddibynnu ar un tro, un cyfle, un llwybr, un penderfyniad ac mae’n rhaid iddynt beidio. Rhaid iddi beidio byth â bod yn rhy hwyr i ddysgu. Neu i ymgysylltu ymhellach yn ddemocrataidd a beirniadol trwy addysg. I ddysgu’r sgil newydd honno, cael y cymhwyster newydd hwnnw. I gael mwy o foddhad yn bersonol, diwylliannol ac academaidd. Rwyf am i Gymru fod yn genedl yr ail gyfle mewn addysg.”

**Rydym am weithio gydag amrywiaeth o sefydliadau i hyrwyddo cyfleoedd dysgu i oedolion a theuluoedd – yn ffurfiol ac anffurfiol trwy gydol mis Medi ac fel rhan o’n hwythnos Ffocws.**

Datblygwyd y [llwyfan Wythnos Addysg Oedolion](https://adultlearnersweek.wales/?lang=cy) i gadw gwybodaeth, cyrsiau, a digwyddiadau arbennig i gysylltu pobl â phartneriaid a rhanddeiliaid ar draws Cymru a thu hwnt.

Y llynedd, fe wnaethom westeio dros 500 o ddigwyddiadau gan amrywiaeth eang o sefydliadau gan gynnwys y Brifysgol Agored yng Nghymru, UNSAIN, Prifysgol Metropolitan Caerdydd, darparwyr Addysg Gymunedol i Oedolion, Coleg Menai, Cyngor y Byddar yng Nghymru, OASIS, RNIB Cymru, TUC Cymru ac eraill.

Gan weithio mewn partneriaeth â Llywodraeth Cymru, rydym wedi lansio’r llwyfan yn llwyddiannus fel rhan o ymgyrch amlgyfrwng i hyrwyddo addysg oedolion pan oedd y pandemig coronafeirws yn ei anterth.

Wrth i ni ddod dros y pandemig, mae arnom angen eich cefnogaeth i wneud dysgu gydol oes yn fwy hygyrch. [Gwyliwch y fideo](https://www.youtube.com/watch?v=2HdkOilO6xs) i gael rhagor o wybodaeth am Wythnos Addysg Oedolion.

Eleni**,** fel rhan o’r ymgyrch rydym yn cynllunio ar gyfer cymysgedd o ddigwyddiadau a chyrsiau, sesiynau blasu, dyddiau agored a digwyddiadau allestyn ar-lein, byw a phersonol, fydd yn cael eu hyrwyddo i bobl ledled Cymru **trwy gydol mis Medi, yn ogystal â’r wythnos ei hun 18 – 24 Medi.**

Defnyddiwch y llwyfan Wythnos Addysg Oedolion i hyrwyddo eich cyrsiau, digwyddiadau agored, sesiynau blasu ar-lein ac adnoddau dysgu i helpu i ennyn diddordeb ac ysbrydoli pobl i ddysgu rhywbeth newydd mewn ffordd sy’n addas iddyn nhw.

Mae’r Sefydliad Dysgu a Gwaith yn parhau ei bartneriaeth â Llywodraeth Cymru i lunio rhwydwaith o bartneriaid ymgyrchu ac i gefnogi ymgyrch amlgyfrwng eleni i godi ymwybyddiaeth, hyrwyddo a hysbysebu ar draws y wasg, radio a’r cyfryngau cymdeithasol a digidol. [Cliciwch yma i weld y digwyddiadau sydd i’w gweld yn barod ar y llwyfan.](https://adultlearnersweek.wales/find-an-event/?lang=cy)

**Pam ddylwn i gymryd rhan?**

1. Mae’n gyfle i ymgysylltu â chynulleidfaoedd newydd a’ch rhai presennol.
2. Byddwch yn rhan o bartneriaeth bwysig yng Nghymru sy’n anelu at hyrwyddo dysgu gydol oes.
3. Proffil ar y llwyfan Wythnos Addysg Oedolion, fydd yn codi mwy o ymwybyddiaeth o’ch darpariaeth.
4. Byddwch yn chwarae rhan allweddol wrth gysylltu pobl yng Nghymru i gael cymorth gyda’u hiechyd a’u llesiant a chyfleoedd dysgu a chyflogaeth.
5. Byddwch yn rhan o ymgyrch ledled Cymru i rannu storïau cadarnhaol i ysbrydoli eraill i ystyried dysgu, datblygu sgiliau newydd a dechrau o’r newydd.

**Beth fydd angen i chi eu darparu**

Rydym yn chwilio am adnoddau o safon uchel digidol / personol am ddim, cyrsiau a sesiynau blasu a fydd yn helpu oedolion i ddysgu sgil newydd. Os yw’r rhain ar gael/yn cael eu cyflwyno yn Gymraeg a Saesneg, mae hynny’n well fyth.

**Gall y cynnwys fod yn:**

1. Gyrsiau unwaith ac am byth/ blasu
2. Cyrsiau rhagarweiniol
3. Sesiynau blasu
4. Taflenni gwaith
5. Cyrsiau sy’n rhedeg yn barod
6. Dyddiau agored
7. Digwyddiadau cymunedol
8. Gweminarau
9. Cynadleddau
10. Dolenni at gyngor gyrfaoedd a gwybodaeth

**Camau Nesaf**

Efallai eich bod chi eisoes yn bartner ymgyrch neu wedi gweithio gyda ni o’r blaen

Gallwch gael mynediad at eich Proffil Darparwr ar y llwyfan trwy fewngofnodi i’ch cyfrif – bydd hyn yn gadael i ni ddiweddaru eich gwybodaeth a’ch deunydd dysgu.

* Gwiriwch eich bod wedi cofrestru ar y llwyfan <https://adultlearnersweek.wales/rhestr-darparwyr/?lang=cy>
* Os yw eich manylion mewngofnodi gennych yna mewngofnodwch i’ch cyfrif <https://adultlearnersweek.wales/rhestr-darparwyr/?lang=cy> i ddechrau ychwanegu at eich rhestr o gyrsiau/digwyddiadau/adnoddau ar y llwyfan (rhaid i’r holl gynnwys gael ei uwchlwytho yn Gymraeg a Saesneg, hyd yn oed os nad yw’r gweithgaredd ei hun yn cael ei ddarparu yn ddwyieithog)
* Os nad ydych yn cofio neu ddim yn gallu dod o hyd i’ch manylion mewngofnodi neu bod gennych unrhyw ymholiadau am eich cyfrif, anfonwch e-bost at [alwevents@learningandwork.org.uk](mailto:alwevents@learningandwork.org.uk) neu ffoniwch 07920 040653 i ofyn am gymorth.

**Gallwch gadw eich gwybodaeth ar unrhyw adeg a dod yn ôl i’r dudalen cyn ei chyhoeddi. Gallwch uwchlwytho a golygu eich cynnwys ar unrhyw adeg cyn ac yn ystod Wythnos Addysg Oedolion, ond rydym yn argymell i chi uwchlwytho’r holl gynnwys erbyn 29 Awst i sicrhau ei fod yn cael ei ystyried yn y cyfathrebiadau marchnata.**

Ac os ydych yn newydd i’r ymgyrch – mae’n wych eich cael chi gyda ni!

* I greu Proffil Darparwr, mae’n gyflym a rhwydd ac mae’r manteision yn ddi-ben-draw. Llenwch y ffurflen fer isod a’i hanfon yn ôl at: [alwevents@learningandwork.org.uk](mailto:%3cmailto:alwevents@learningandwork.org.uk%3e) neu ffoniwch 07920 040653 os byddwch chi angen unrhyw gymorth.

|  |  |
| --- | --- |
|  |  |
| Enw |  |
| Enw sefydliad / busnes a’i fath |  |
| Beth mae eich sefydliad yn ei wneud - trosolwg byr |  |
| Cyfeiriad e-bost |  |
| Rhif cyswllt |  |
| Cyfeiriad ar y we |  |
| Disgrifiad byr o’r gweithgaredd (cwrs/digwyddiad/sesiwn flasu ac ati)  *Uchafswm 250 gair* |  |
| Profiad/ cymwysterau – amlinellwch gymwysterau neu brofiad y tiwtor/ sefydliad |  |

* Bydd aelod o’r tîm Sefydliad Dysgu a Gwaith yn adolygu eich ffurflen ac yn sefydlu eich cyfrif. Ar ôl ei chwblhau byddant yn rhoi’r holl wybodaeth sydd ei hangen i chi fel eich bod yn gallu diweddaru eich proffil darparwr
* Mewngofnodwch i’ch cyfrif (<https://adultlearnersweek.wales/my-account/?lang=cy>) a dechrau ychwanegu at eich rhestr o gyrsiau/digwyddiadau/adnoddau ar y llwyfan yn ddwyieithog.

**Gallwch gadw eich gwybodaeth ar unrhyw adeg a dod yn ôl i’r dudalen cyn ei chyhoeddi. Gallwch uwchlwytho a golygu eich cynnwys ar unrhyw adeg cyn ac yn ystod Wythnos Addysg Oedolion, ond rydym yn argymell i chi uwchlwytho’r holl gynnwys erbyn 29 Awst 2023 i sicrhau ei fod yn cael ei ystyried yn y cyfathrebiadau marchnata.**

**Rwyf wedi uwchlwytho’r cynnwys, beth nesaf?**

Cadwch olwg am ragor o wybodaeth, diweddariadau ac adnoddau marchnata fydd yn dod i chi yn yr wythnosau nesaf ac yn y cyfnod cyn Wythnos Addysg Oedolion. Yn y cyfamser, gadewch i’ch dilynwyr ar y cyfryngau cymdeithasol a’ch rhwydweithiau wybod eich bod yn cymryd rhan a’u hannog i wneud yr un peth! Byddwn hefyd yn cylchredeg gwerthusiad i chi ei lenwi ar ôl i’ch digwyddiadau gael eu cynnal, bydd eich adborth yn ein helpu i werthuso effaith yr ymgyrch.



**#dysgugydoloes**

**Cymru’n Gweithio**

Edrychwn ymlaen at gael gweithio gyda chi.

Sefydliad Dysgu a Gwaith Cymru

Gwefan: [www.learningandwork.wales](http://www.learningandwork.wales)   
Twitter: [@LearnWorkCymru](https://twitter.com/LearnWorkCymru)

LinledIn [Learning and Work Institute](https://uk.linkedin.com/company/learning-and-work-institute)

Facebook: [@learningandworkinstitute](https://www.facebook.com/learningandworkinstitute)

-